open-index/open-wikipedia-markdown huggingface dataset:
המפלגה הרפובליקנית של הודו

**המפלגה הרפובלקנית של הודו** הייתה מפלגה פוליטית בהודו שייצגה את הדלית. המפלגה הייתה גלגול שלישי של מפלגות שהוקמו בידי בהימראו ראמג'י אמבדקר.

## היסטוריה
המפלגה הראשונה שהוקמה בידי אמבדקר הייתה מפלגת העובדים העצמאית ( Independent Labour Party, ILP), שהוקמה ב־1936. המפלגה נועדה לכלל המעמדות המדוכאים, כשמה, אך כשלה בניסיונה לגייס תמיכה מחוץ לשורות הדלית. ב־1942 הפכה המפלגה לפדרציית הקסאטות הנספחות (Scheduled Castes Federation), שפנתה באפן רשמי לבני הדלית בלבד. גם מפלגה זו לא הצליחה לגייס תמיכה נרחבת מחוץ למהראשטרה, מקום מושבו של אמבדקר.

ב־13 באוקטובר 1956 הודיע אמבדקר על כוונתו לפזר על המפלגה ולהקים מפלגה רפובלקנית תחתיה. השם נלקח בהשפעת המפלגה הרפובליקנית האמריקאית ומתוך הערצה לאברהם לינקולן, מסיים העבדות בארצות הברית.

אמבדקר מת קודם ההקמה הרשמית של המפלגה, שנעשתה ב־3 באוקטובר 1957. המטרה בהקמת המפלגה הייתה להפוך את התנועה מתנועה המזוהה עם בני הדלית בלבד ולהפוך אותה לתנועה המבוססת על קווי מעמדות. 

המפלגה הייתה פעילה בתנועה לפיצול מדינת בומביי על פי קווים לשוניים, דבר שהוביל ב־1960 לחלוקתה למהראשטרה וגוג'ראט. בשנות הששים הצליחה המפלגה ליצור נוכחות באוטר פרדש, כאשר נציגיה נבחרו בבחירות ב־1962 ו־1967 ל. נוכחות זו הסתייעה בקהילה המוסלמית במדינה, שבעקבות המהומות ב ב־1961 עזבו את הקונגרס הלאומי ההודי.

שנות הששים המוקדמות הביאו את המפלגה להתמקדות גדולה יותר בסוגיות סוציו־אקונומיות כלליות, כמו רפורמות אגרריות. ההתמקדות הזו לא הייתה לרוחם של ותיקי המפלגה, ומחלוקות פנימיות גרמו להופעת פלגים שונים של המפלגה. עד שנות השבעים ארבע מפלגות פעלו בשם המפלגה הרפובליקנית של הודו.

בבחירות ללוק סבהה ב־1977 פעלו ארבעת פלגי המפלגה בשיתוף פעולה עם הקונגרס הלאומי ההודי ואינדירה גנדי, אך שיתוף הפעולה לא סייע בידיהם לחזק את ייצוגם הפוליטי. בשנות השמונים עד אמצע שנות התשעים לא עלה בידי פצלי המפלגה להשפיע במידה גדולה.

לקראת הבחירות ללוק סבהה ב־1998 הצליח , נכדו של בהימראו ראמג'י אמבדקר ומנהיג אחד מפלגי המפלגה, לאחד את כלל הפלגים ליחידה אחת, שזכתבה ב־4 מושבים בלוק סבהה. המפלגה המאוחדת לא החזיקה מעמד זמן רב ובבחירות ב־1999 התמודדו שלושה פלגים נפרדים של המפלגה.

## תוצאות בחירות

## הערות שוליים

קטגוריה:הודו: מפלגות היסטוריות
אישטוואן צ'ילאג (עיתונאי)

**אישטוואן צ'ילאג** (בהונגרית: **Csillag István**; בודפשט, 12 בינואר 1922 – בודפשט, 10 בדצמבר 1978) היה עיתונאי יהודי-הונגרי, סופר. משתתף ומנחה קבוע בתוכניות רדיו וטלוויזיה במשך שנים רבות. חבר מערכת העיתון הלאומי "מדיאר נמזט" (האומה ההונגרית), מחברם של ספרים אחדים וכן תסריטאי של אחד הסרטים ההונגריים הידועים ביותר.

## קורות חיים
אישטוואן צ'ילאג נולד במשפחה יהודית כבנם של דז'ה צ'ילאג (1895–1975), סוחר, ושל לנקה קלמאר (1899–1969). לאחר שסיים את לימודיו בבית הספר למשחק של התאחדות השחקנים הארצית ב-1942 הוא נשלח מייד למחנות שירות עבודה בגלל מוצאו היהודי (עבודות כפייה לגברים יהודים עבור הצבא ההונגרי). הוא שרד את השואה וב-1945 חתם על חוזה עם התיאטרון הלאומי של סגד לזמן קצר. ב-1947 נרשם לפקולטה לרפואה של אוניברסיטת פאזמאן פטר בבודפשט (שמה כיום אוניברסיטת אטווש לוראנד), אך שנה לאחר מכן קטע את לימודיו וחתם על חוזה עם הרדיו ההונגרי ככתב ספורט, שם עבד עד 1952. בין 1953 לבין 1958, הוא עבד עבור העיתונים:
* Béke és Szabadság (שלום וחירות)
* Hétfői Hírlap (ידיעון יום שני)
* Magyar Hírlap (ידיעון הונגריה)
* נפסבה

בין 1958 לבין 1960 היה ראש מחלקת העיתונות של "המנהלת הלאומית ליעור".

משנת 1960 ועד מותו כתב את מאמריו, דוחותיו ודעותיו למדיאר נמזט כמעט ללא הפרעה, בעיקר בנושאי מפוליטיקה פנימית, תרבות וספורט.

סדרת הפורטרטים העיתונאיים שלו הוצגה בתוכנית הטלוויזיה (וידויים באותיות דפוס מעופרת)

ב-1973 הוא ערך טיול מסביב לעולם על ספינת תענוגות בשם "הונגריה", וכתב על חוויותיו ורשמיו בספר בשם "מקולומבו לרוטרדם על ההונגריה. הספר הוא מסע ימי ארוך באונייה שנשאה משלוח גומי גולמי מהרפובליקה של סרי לנקה. טיול ים כזה מציע חוויות מעניינות רבות, כמה יפה מקצוע הימאות, איך נראית בירת האיים הקנריים, לאס פלמאס בחג המולד. איך חיים וחושבים ההונגרים שערקו לרפובליקה של דרום אפריקה.

## כתביו (חלקי)
* גיבורי העבודה (לקט סדרת מאמרים, בודפשט, 1951, 1952)
* אזרח על המגרש (1952) כתיבת תסריט לסרט באותו השם (Civil a pályán)
* הממונה על המחוז A körzeti megbizott) (1956))
* מקולומבו לרוטרדם על ה"הונגריה" (בודפשט, 1978) (Colombótól Rotterdamig a Hungárián)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981.  (לקסיקון ביוגרפי הונגרי. עורכת ראשית אגנש קניירש)
*  (מאדיאר נמזט: אישטוואן צ'ילאג מת)
* Révai új lexikona IV. (Bűn–Cyt). Főszerk. Kollega Tarsoly István. Szekszárd: Babits. 1999.  (הלקסיקון החדש של רוואי)
## קישורים חיצוניים
* ביוגרפיה של אישטוואן צ'ילאג באתר Arcanum
## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1922
קטגוריה:הונגרים שנפטרו ב-1978
Fångad av en stormvind

"**Fångad av en stormvind**" (בעברית: "**לכודה ברוח סערה**") הוא שיר של הזמרת והיוצרת השוודית קרולה הגקוויסט. הוא נכתב והופק על ידי סטפן ברג. השיר ידוע בתור השיר המנצח של שוודיה באירוויזיון 1991 שהתקיים ברומא, איטליה, עם 146 נקודות.

השיר הגיע למקום השלישי במצעד הסינגלים השוודי ולמקום השישי במצעד הסינגלים הנורווגי, בעוד הגרסה שלו בשפה האנגלית "**Captured by a Lovestorm**" הגיעה למצעד באוסטריה, בבלגיה ובהולנד.

## באירוויזיון
קרולה זכתה בזכות לייצג את שוודיה באירוויזיון 1991 לאחר שזכתה במלודיפסטיבלן 1991.

באירוויזיון 1991, שהתקיים ברומא, איטליה, הופיע השיר שמיני בסדר ההופעות התחרות, אחרי השיר של לוקסמבורג ולפני השיר של צרפת. בתום ההצבעה, שוודיה וצרפת היו בתיקו במקום הראשון, כשלכל אחת מהן 146 נקודות, ושתיהן קיבלו את אותו מספר של 12 נקודות. עם זאת, שוודיה הוכרזה כמנצחת מכיוון שקיבלה יותר פעמים 10 נקודות מאשר צרפת, שכן זה היה נוהל שובר השוויון באותה תקופה. כלל זה הוכנס כדי למנוע מצב של שוויון במקום הראשון, כפי שקרה באירוויזיון 1969. זו הייתה הפעם הראשונה והאחרונה בה נעשה שימוש בנוהל זה.

קרולה העניקה לשוודיה את הניצחון השלישי שלה באירוויזיון, אחרי אבבא עם "Waterloo" ב-1974 והרייס עם "Diggi-Loo Diggi-Ley" ב-1984. זו הייתה גם הפעם השנייה שקרולה ייצגה את שוודיה באירוויזיון: היא השתתפה באירוויזיון 1983 עם השיר "Främling", שסיים במקום השלישי. היא ייצגה את שוודיה בפעם השלישית כעבור 15 שנים באירוויזיון 2006 עם השיר "Invincible", שסיים במקום החמישי.
## מיקומי שיא

## ראו גם
* זוכי תחרות הזמר של האירוויזיון

## קישורים חיצוניים

## הערות שוליים

קטגוריה:שירי אירוויזיון 1991
קטגוריה:שירי שוודיה באירוויזיון
קטגוריה:שירים שזכו באירוויזיון
קטגוריה:שירים בשוודית
קטגוריה:סינגלים בהוצאת אריולה רקורדס
קטגוריה:סינגלים בהוצאת RCA רקורדס
I Can't Live with You

"**I Can't Live with You**" (בעברית: "**אני לא יכול לחיות איתך**") הוא שיר של הרוק הבריטית קווין, שיצא בשנת 1991, כסינגל הרביעי מאלבומם ה-14 Innuendo. השיר נכתב על ידי גיטריסט הלהקה בריאן מיי, אך הכתיבה נזקפה גם לזכותם של יתר חברי קווין. השיר הוצא לאור כסינגל קידומי בארצות הברית בלבד, שם הגיע למקום ה-28 במצעד המיינסטרים רוק של בילבורד ביוני 1991.

## כתיבת השיר
"I Can't Live with You" במקור יועד לאלבום הבכורה של בריאן מיי *[[Back to the Light]]* אך לבסוף השיר הוקלט על ידי קווין לאחר ששלושת חברי ההרכב הביעו את חיבתם לשיר. בראיון בשנת 1991 למגזין הגיטרות "Guitar World" אמר מיי בנוגע לשיר: "ככל שהזמן חולף, כך אני מוצא שאני מודאג ממילות השיר יותר מאשר אי פעם. הרבה אנשים אומרים שאתה יכול ליצור כשאתה מרגיש כאב. אבל כשבאמת חשתי כאב, לא יכלתי ליצור שום דבר. כשאתה מטפס החוצה ומתחיל לסדר דברים בקופסאות הנכונות שוב, זה גם מתי שאתה יכול להכניס את המוזיקה לתוכן. יש לא מעט מהדברים האלה באלבום הזה. יש משהו מזה ב'I Can't Live with You'. זה מאוד אישי, אבל ניסיתי שלא לעשות את זה אוטוביוגרפי בגלל ההיצרים האלה שהם יותר מידי. ניסיתי לבטא את זה בצורה שכולם יוכלו להתחבר אליו".

## הקלטת השיר
בראיון שלו למגזין "Guitar World", מיי דיבר על הקושי שביצירת מיקס לשיר. "מסיבה כלשהי, היה כמעט בלתי אפשרי ליצור מיקס ל-'I Can't Live with You'. זה היה אחד הדברים שבהם אתה שם את כל הפיידרים למעלה וזה נשמע די טוב, ואתה חושב, 'נעבוד על זה כמה שעות'. אחר כך זה נהיה גרוע יותר ויותר. המשכנו לחזור למיקס הגולמי. זה קיבל את האווירה לתוך זה. אני חושב שזה נשמע מאוד מיוחד כי שמרנו הרבה מהדמו בתוך השיר. בדרך כלל מתישהו זה מוחלף."

## הוצאה לאור
לשם ההוצאה לאור של השיר כסינגל קידום בארצות הברית, המפיק האמריקאי בריאן מאלוף ערך מחדש את הרצועה המקורית מהאלבום, שגם זכתה לכינוי "המיקס של מאלוף" ("the Malouf Mix"). המיקס משתמש ברצועות שירה מובילות מעט שונות של פרדי מרקיורי, רצועות הרמוניה חזקות ומהודקות יותר, ותופים סינת'יים מתוכנתים מחדש, מה שגורם לה להיות גרסת פופ נמרצת יותר ומוגזמת יותר ממה שנכלל באלבום. גרסה אלטרנטיבית של השיר הופיעה באלבום האוסף Queen Rocks משנת 1997, ונקראה "'97 Rocks Retake". נאמר כי זה יותר היה בכיוון של איך שבריאן מיי ורוג'ר טיילור רצו במקור שהרצועה תישמע, עם אדג' רוק קשיח יותר מונע גיטרה ותופים אמיתיים במקום סינת' שתוכנת מחדש. הקול של הגרסה המקורית שימש בעיבוד החוזר הזה.

## ביקורות
עם הוצאתו של השיר לאור, במגזין בילבורד שבחו את השיר כ"לחן קצבי, החרוט בשכבות החתימה של קווין עם ההרמוניות וההגשה הדרמטית של מרקיורי". בסקירה רטרוספקטיבית של Innuendo, גרג פראטו מהאתר AllMusic חש כי השיר "מראה את הרגישות של הלהקה לפופ במלוא העוצמה."

## רשימת השמעה

## קרדיטים
### קווין
*פרדי מרקיורי - זמרה, קולות רקע
*בריאן מיי - גיטרה, קלידים, קולות רקע, תכנות תופים
*רוג'ר טיילור - תופים, קולות רקע
*ג'ון דיקון - בס

### משתתפים נוספים
*דייוויד ריצ'רדס - קלידים

## מיקומי שיא

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
בסיס ח'ראב אל-ג'יר

**בסיס ח'ראב אל-ג'יר** הוא בסיס צבאי של פיקוד מרכז של ארצות הברית בצפון מזרח סוריה.

הבסיס הותקף ברקטות מספר פעמים על ידי מיליציות פרו-איראניות בסוריה. בסיס ח'ראב אל-ג'יר משמש כתחנה לאיסוף כלי רכב הנכנסים ויוצאים משטחי סוריה בשל קרבתו לגבול סוריה-עיראק.

## הערות שוליים

ח'ראב אל-ג'יר
קטגוריה:סוריה: צבא וביטחון
פריס ברלס

**פריס ברלס** (באנגלית: **Paris Berelc** נולדה ב-29 בדצמבר 1998) היא שחקנית ודוגמנית אמריקאית.

## ראשית חייה
ברלס נולדה במילווקי, ויסקונסין. היא ממוצא פיליפיני למחצה. היא התגלתה על ידי פורד מודלס בגיל תשע, והופיעה בקמפיינים פרסומיים של Kohl's, Boston Store, סירס ו-K-mart. היא הופיעה על השער של מגזין American Girl עבור גיליון נובמבר/דצמבר שלהם בשנת 2009. בשנת 2010, החלה ללמוד משחק בסטודיו למשחק בשיקגו. שנתיים לאחר מכן, הוריה של ברלס החליטו לקחת אותה ללוס אנג'לס כדי להתמקד במשחק בצורה מקצועית. היא החלה את קריירת המשחק המקצועית שלה ב-2013, בגיל 14.

## קריירה
בשנת 2013, כיכבה בתפקיד סקיילר סטורם בקומדיית המצבים והאקשן של דיסני XD "מייטי מד". בשנת 2015 שיחקה בסרט המקורי של ערוץ דיסני "שקוף שזאת אחותי", שהוקרן בבכורה באוקטובר. באותה שנה חזרה לגלם את דמותה של סטורם לאחר ירידת הסדרה בסדרת הספין-אוף שלה "מעבדה לכוחות על: יחידת עילית", שהוקרנה לראשונה ב-2 במרץ 2016.

באפריל 2017 לוהקה ברלס לתפקיד הראשי בקומדדית המצבים "אלכסה וקייטי" של נטפליקס, שהוקרנה לראשונה ב-23 במרץ 2018. בשנת 2019, היא שיחקה בסרט המקורי של נטפליקס "נערה גבוהה" בתור ליז. בשנת 2020, היא הופיעה בתור מייגן בסרט המקורי של נטפליקס "יובי יציל את האלווין".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:דוגמניות אמריקאיות
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1988
קטגוריה:אמריקאים ממוצא פיליפיני
שיר של אחרי מלחמה

"**שיר של אחרי מלחמה**" הוא שיר שכתב אריק איינשטיין והלחין שם טוב לוי, כשהחל את הקריירה המקצועית שלו. השיר מופיע באלבומו התשיעי של איינשטיין, "יסמין", שיצא לאור ב־1972. השיר הושמע לראשונה לאחר מלחמת ההתשה.

## רקע לכתיבת השיר
לאחר שחרורו של לוי מלהקת פיקוד המרכז, הוא היה מועמד לעמדת נגן חליל קלסי בתזמורת הפילהרמונית הישראלית. הוא התאמן על נגינה בפסנתר אצל שכנתו של איינשטיין באותו בניין. השכנה סיפרה לאיינשטיין על המוזיקאי הצעיר שמנגן אצלה, ושאלה אותו אם הוא מעוניין להקשיב למוזיקה שהוא כותב. הלחן הראשון שהושמע היה הלחן לשיר שלימים נודע בשם "שיר של אחרי מלחמה". לאחר כמה חודשים יצר איינשטיין קשר עם לוי ובישר לו כי כתב מילים ללחנו. הוא הזמין את לוי לאולפן וזה עיבד את השיר מוזיקלית.

השיר צעד במצעדי הפזמונים השבועיים של הגל הקל 14 שבועות. שבועיים מתוכם צעד בראש המצעד.

## ביצועים נוספים לשיר
250px|ממוזער|עטיפת גרסת הכיסוי לשיר, שביצע שם טוב לוי
איינשטיין ביצע גרסה נוספת לשיר, שהופיעה באלבומו "קצת לקחת חזרה".

את השיר ביצעו שלמה ארצי, לוליק ואושיק לוי בתוכנית הטלוויזיה "טוב לשמור על קשר" ששודרה בתחילת מלחמת יום הכיפורים. ידוע גם ביצועו של גידי גוב לשיר בתוכניתו "לילה גוב". להקת "רוקפור" והזמרת אילנית חידשו את השיר ואף הופיעו בקליפ משותף שיצא לציון שבע שנים לפטירתו של איינשטיין. הביצוע שלהם הופיע במסגרת הפרויקט המוזיקלי "צו השעה". גרסת כיסוי אחרת ידועה היא של פיטר רוט, שעבד בעבר עם איינשטיין. השיר אף הופיע במסגרת אחד ממערכוני הפילוסים בעונה הרביעית של "ארץ נהדרת" בביצועם של אסי כהן ואורנה בנאי.

## קישורים חיצוניים
* 

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי שם טוב לוי
קטגוריה:שירים על תקווה
קטגוריה:מלחמת ההתשה בתרבות
הגדת גרציאנו

[שמאל|ממוזער|250px|[רבן גמליאל מתוך **הגדת גרציאנו**]]
**הגדת גרציאנו** (באנגלית: **Graziano Haggadah**) היא הגדה של פסח מאוירת שנכתבה וצוירה בברצלונה שבספרד, ככל הנראה בשליש הראשון של המאה ה-14 ושנת מכירתה לרוכש הראשון היא 1328.

כתב היד נמצא בספריית בית המדרש לרבנים באמריקה ומספרו שם 9300 .MS.

## היסטוריה
כמקובל בהגדות הספרדיות מימי הביניים הכותב השמיט את הקולופון, שמציין את המיקום והתאריך שבו נוצר כתב היד. החוקרת אוולין מ. כהן ציינה כי על פי המראה והסגנון של כתב היד, נראה שהוא עוצב בתחילת המאה ה-14. רישום בהגדה מראה שהמכירה שלה נעשתה ב-1328 ונמכרה שוב ב-13 בפברואר 1334. ככל הנראה כתב היד הועבר לאיטליה בסוף המאה ה-15, אך בוודאות הוא נמצא שם במאה ה-17, כאשר מצוין בהגדה חתימה הצנזור שמעידה כי ההגדה נבדקה על ידי פרה לואיג'י דה בולוניה ב-1600 ועל ידי פרה ג'ירולאמו דה דוראלנו ב-1640. רישום ב-4 עמודים שונים בהגדה מצביע כי אברהם יוסף שלמה גרציאנו רכש את ההגדה בכ"ד בניסן ה'ת"ה (21 בספטמבר 1645). ההגדה לאחר מכן הגיעה לאספן הספרים העבריים אלקן נתן אדלר, שמכר בשנת 1923 את הכתב יד לבית המדרש לרבנים באמריקה.

## תוכן ההגדה
14 העמודים הראשונים של ההגדה ללא ציורים. החל מעמוד 15 בהגדה המילים הראשונות בקטעי ההגדה מעוצבות בזהב עם עלי כסף בתוך תיבה צבועה, והדמויות שמצוירות מודגשות עם פריחה שמתחילה מלמעלה או למטה של אותיות מסוימות שבתיבה.

כתב היד נכתב באותיות ספרדיות מרובעות ברורות, אך כפי הנראה החלק הלא מעוטר בהגדה נכתב על ידי סופר פחות מיומן, כאשר ניתן להבחין בטעויות שנעשו בכתב היד, כמו: חריגה מגבולות העמודות או שצוין שרבי אלעזר בן עזריה בן 17 שנה במקום בן 70 שנה כמו שמצוין בכלל ההגדות.

בדומה להגדות קטלוניה נראה גם בהגדה זו מאפיינים דומים לשאר ההגדות, כמו ציור המרור או ציור המצה. יש בכתב היד כמה קווי דמיון סגנוניים להגדת האחות ואחדים מעמודיהן זהים לחלוטין הן מבחינת חלוקת הטקסט הן מבחינת העיטורים, בנוסף לכך קיים גם דמיון להגדת הזהב.

## גלריה

קובץ:Graziano Haggadah Hallelujah.jpg|הללויה מתוך הגדת גרציאנו
קובץ:Graziano Haggadah Hallelujah2.jpg|הללויה מתוך הגדת גרציאנו
קובץ:Graziano Haggadah Shfoh.jpg|שפוך חמתך מתוך הגדת גרציאנו
קובץ:Graziano Haggadah Layel Shimorim.jpg|ליל שמורים אותו אל חצה מתוך הגדת גרציאנו
קובץ:Graziano Haggadah Maror.jpeg|מרור מתוך הגדת גרציאנו
קובץ:Graziano Haggadah Matzah.jpeg|מצה מתוך הגדת גרציאנו
קובץ:Graziano Haggadah Rabbi Akiva.jpg|רבי עקיבא מתוך הגדת גרציאנו


## קישורים חיצוניים
* הסבר על ההגדה במאמר של אוולין מ. כהן
* תמונות דפי ההגדה באתר The Bezalel Narkiss Index of Jewish Art
* תמונות דפי ההגדה באתר JEWISH THEOLOGICAL SEMINARY

## הערות שוליים

קטגוריה:כתבי יד עבריים מאוירים
גרציאנו
קטגוריה:ספרי המאה ה-14
קטגוריה:בית המדרש לרבנים באמריקה
קטגוריה:ברצלונה
קטגוריה:קטלוניה: תרבות
נאסיר (טיל)

**נאסיר** (בפרסית: **نصیر**) הוא טיל שיוט איראני. הוא מיוצר על ידי משרד ההגנה והלוגיסטיקה של הכוחות המזוינים האיראנים.

## היסטוריה
הנאסיר נחשף רשמית ב-15 באפריל 2017 במהלך תערוכת ההישגים של משרד ההגנה האיראני ב-22 באפריל 2017. הוא הועבר בכמויות גדולות למשמרות המהפכה האסלאמית ב-2 במאי 2017.

ה-Nasir נבדק בתרגיל המכונה *Welayat-95* בשנת 2017.

## עיצוב
הנאסיר יכול לשמש כטיל חוף אל ים או ים אל ים, וניתן לשיגור גם מסירות מהירות.

### גרסאות
ה-CM-90 הוא דגם יצוא של הנאסיר.

## משתמשים
* : בשימוש על ידי חיל הים האירני וחיל הים של משמרות המהפכה האסלאמית.
* : CM-90, גרסת היצוא של הטיל, נמצאת בשימוש חיל הים הבוליברי של ונצואלה.

## קישורים חיצוניים

## הערות שוליים

קטגוריה:טילים איראניים נגד ספינות
קטגוריה:טילי שיוט
ואסוקי אינדי

**ואסוקי אינדי** (שם מדעי: *Vasuki indicus*) הוא מין יחיד בסוגו **ואסוקי**, מין נכחד של נחש ממשפחת המדצואידיים (Madtsoiidae) שחי באמצע האאוקן בהודו. אורכו המוערך של הוואסוקי בין 11 ל-15 מטר והוא אחד הנחשים הגדולים ביותר שחיו אי פעם.

## גילוי ומתן שם
הולוטיפ של ואסוקי, IITR/VPL/SB 3102-1-21, נמצא במשקעים במכרה במחוז קוץ' במדינת גוג'ראט שבמערב הודו. מאובנים של הנחש נמצאו באזור 2004, וב-2024 המין תואר. שמו ואסוקי ניתן לו על שם ואסוקי מלך הנחשים במיתולוגיה הינדואית. שם המין, *indicus*, מתייחס למדינת המוצא הודו.

## תיאור
הערכת אורך גופו של הוואסוקי נעשתה על בסיס רגרסיה, כשאורך גופו על בסיס חלק מהחוליות הוא 10.9–12.2 מטרים ואילו על פי הערכה אחרת אורכו 14.5–15.2 מטרים. 

הוא חי בביצה בקרבת החוף.

על בסיס ניתוח פילוגנטי  שייך הוואסוקי למשפחת מדצואידיים והוא קבוצת אחות למדצויה ולגיגנטופיס.

## קישורים חיצוניים

## הערות שוליים

קטגוריה:מדצואידיים
נאסר-א באסיר

**נאסר-א באסיר** (בפרסית: **نصر بصیر**) הוא טיל שיוט איראני נגד ספינות שנחשף ב-24 באוגוסט 2014 במהלך תערוכה בטהראן, יחד עם ציוד צבאי נוסף כמו טיל הקאדר והכטב"מים מוהאג'ר וכראר.

## ראו גם
* נור
* ח'ליג' פארס
* הורמוז 2

## קישורים חיצוניים

## הערות שוליים

קטגוריה:טילי שיוט
קטגוריה:טילים איראניים נגד ספינות
ספאתה

טקסט=חרב ספאתה|ממוזער|669x669 פיקסלים|שחקן שחזור של התקופה הרומית מחזיק העתק של ספאתה רומית מאוחרת
**ספאתה** (באנגלית: **Spatha**, ביוונית: **σπάθη**) היא חרב בינונית, ארוכה יותר מן הגלאדיוס, שאורכה נע בין 50 ל-100 ס"מ ובעלת ניצב באורך 18–20 ס"מ. הספאתה נקלטה בצבא הרומאי במאה הראשונה לספירה ושירתה בו עד לנפילת האימפריה הרומית. חרב הספאתה שימשה הן למלחמה בשדה הקרב והן לקרבות גלדיאטורים. היו שתי גרסאות שלה: גרסה עם חוד ארוך ששימשה את חיל הרגלים, אשר מאוחר יותר החליפה את הגלאדיוס בתור הנשק של הרגלים הכבדים בעוד הגלאדיוס הפכה לנשק משני; וגרסה עם חוד מעוגל יותר ששימשה את חיל הפרשים כאשר החוד הוקהה כדי למנוע דקירה בטעות של הרוכב או סוסו.

מעריכים כי מקורות הספאתה הם השבטים הברבריים של צפון אירופה ומייחסים אותה גם לגרמאנים וגם לקלטים. אחרי נפילת האימפריה הרומית, הספאתה שימשה כבסיס לחרבות העמים הנודדים וכנראה גם לחרבות של הוויקינגים.

## אטימולוגיה
המילה ספאתה מגיעה מהמילה הלטינית **spatha**, שמגיעה בתורה מהמילה היוונית **σπάθη** (פונ': *spáthē*) המתורגם כ"כל להב רחב, מעץ או מתכת" וגם "להב רחב של חרב".

## שימוש
במהלך המלחמה הפונית השנייה, שכירי חרב קלטיים הכירו את הספאתה לצבא הרומי. **הספאתה** הייתה נשק ששירת את חיל הפרשים של רומי, בעוד חיל העזר הרומי והליגיונרים של חיל הרגלים הרומי השתמשו בגלאדיוס במקום.

במשך הזמן, לקראת סוף המאה השנייה, חיל הרגלים הרומי אימץ את הספאתה.

זו הייתה חרב בעלת שינויים רבים, מהמקור של בגאליה, ועד לשימוש שלה בידי הצבא הרומי. אורך הלהב השתנה בין 60-75 ס"מ

## חישול
חישול הלהב נעשה באמצעות חישול דפוסי בכדי לחזק את ליבת הלהב. מראה המתכת אף הועצם בעזרת מתכות בעלות צבעים מנוגדים. בנוסף החרב כללה שקע אורך אחד ולפעמים גם שניים, מה שהפך את **הספאתה** לחרב עמידה וקלת משקל.

## בתרבות
* בסדרת הספרים "גיבורי האולימפוס" מאת ריק ריירדן ישנה דמות בשם הייזל לבסק הידועה במיומנותה בספאתה
* בסרט גלדיאטור אחד הנשקים בשימוש הוא ספאתה
* בסדרה ספרטקוס הלוחמים הרומים נושאים את החרב
* במשחק המחשב "Assassin's Creed: odyssey" מסדרת המשחקים Assassin's Creed ישנה חרב הנקראת ספאתה; אך החרב המוצגת מבוססת על הקסיפוס ובנוסף, קיום ספאתה במשחק אינו תואם לתקופה.
* במשחק המחשב "Total War: Attila" מסדרת המשחקים Total War ספאתה הוא נשק שאפשר לחמש בו פרשים

## גלריה

קובץ:Roman Cavalry 2 - cropped.JPG|שחקן שיחזור של פרש רומי נושא ספאתה
קובץ:Spatha action at Carnuntum01.jpg|שיחזור של פרש המשתמש בספאתה בגן הארכאולוגי קרנונטום
קובץ:Het zwaard van Woerden (1).jpg|"החרב של וורדן", החרב נמצאה בחפירות בעיר וורדן שבהולנד
קובץ:Tombstones of Rome horsemen in Germany.jpg|מצבה של פרש רומי שנקבר בגרמניה: האוקסיליה הרומית, מצבה במיינץ; נושא נס של טורמה, מצבה בוורמס


קובץ:The Decurio 02 (II).jpg|ספאתה
קובץ:Spadalongobarda 270.jpg|העתק של ספאתה לומברדית, מוצגת במוזיאון הארכאולוגי האזרחי בברגמו


## קישורים חיצוניים

## הערות שוליים

קטגוריה:חרבות
קטגוריה:לוחמה בימי הביניים
קטגוריה:הרנסאנס
אופיר יוגב

**אופיר (אופירי) יוגב** (נולד ב-1 באוקטובר 1991) הוא מפיק, יוצר, די ג'יי וראפר ישראלי.

## ביוגרפיה וקריירה
יוגב נולד ברעננה. בתור ילד החל לרקוד ברייקדאנס, ובשנות ה-20 לחייו התחרה בתחרויות בינלאומיות, תחת הכינוי WhiteO, ואף זכה במדליית ארד באליפות אירופה.

לאחר פציעה קשה בברך, אשר אילצה אותו להפסיק לרקוד באופן מקצועי, החל ללמוד לתואר ראשון במדעי המחשב, אך פרש לאחר כשנה וחצי. לאחר מכן, החל לעסוק בתקלוט והפקה מוזיקלית, וללמוד מוזיקה ברימון.

בשנת 2018 יצא אלבומו הראשון של יוגב, "גרייטסט היטס", וב-2020 יצא אלבומו השני, "יומנו של משפיען".

בשנת 2021 הפיק את אלבומה השני של הראפרית אקו, "שנייה".

בשנת 2022 שיתף פעולה עם ג'ני פנקין, כאשר הפיק את שירה "עוד פעם", מתוך אלבומה הראשון "זה מה שזה". כמו כן, כתב והלחין את השיר "קריוקי", עמה ועם ג'יי למוטה, אשר ביצעו את השיר. בנוסף, הפיק ועיבד מוזיקלית גרסת כיסוי לשירו של משה טבנקין, "ביום מסה", בביצועה של פנקין. באותה שנה, הפיק את שירו של הראפר עוזאל, "מערב פרוע".

בשנת 2024 הפיק את אלבומה של ג'יי למוטה, "אסולין", ואף כתב חלק משירי האלבום. כמו כן, הפיק מספר שירים מתוך אלבום הבכורה של ליהי טולדנו, "מי אני חושבת שאני". ב-20 במאי, יצא אלבומו השלישי, "שירים על בנות".

בינואר 2025 הוציא מיני-אלבום בשם "מושלמדי" יחד עם דניאל רובין.

יוגב הפיק שירים לזמרים נוספים, כדוגמת שחר טבוך, אורקה, עדי נח, איתן פלד ומירב הלינגר.

## חיים אישיים
יוגב מעביר הצגת יחיד בשם "בקצב ההיפ-הופ", בתיכונים ברחבי הארץ, כחלק מסל התרבות של משרד החינוך.

מתגורר בגבעתיים יחד עם בת זוגו.

## דיסקוגרפיה
### אלבומי אולפן
* 2018: גרייטסט היטס
* 2020: יומנו של משפיען
* 2024: שירים על בנות
* 2025: מושלמדי

### סינגלים
* 2019: תודה (תודה רבה)
* 2020: ירוחם
* 2022: בואי נתקרב
* 2023: אחלה ידיד
* 2023: סנד
* 2023: ילדה של סנטר (עם ג'ני פנקין)
* 2024: רעשים

## קישורים חיצוניים

## הערות שוליים

קטגוריה:ראפרים ישראלים
קטגוריה:ראפרים יהודים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:מוזיקאים ישראלים
קטגוריה:רעננה: אישים
קטגוריה:ישראלים שנולדו ב-1991
עד שהמשפחה תפריד בינינו

**עד שהמשפחה תפריד בינינו** (באנגלית: **The Family Stone**) הוא סרט קולנוע אמריקאי מסוגת דרמה קומית משפחתית סרט חג המולד משנת 2005 בכתיבה ובימוי של תומאס בזוקה , עם דיאן קיטון ושרה ג'סיקה פרקר בתפקידים הראשיים.

העלילה היא על משפחה של זוג הורים וחמשת ילדיהם שמוזמנים לבלות את חג מולד אצל ההורים ובתקופה זו מתגלות הבעיות במשפחה.

הסרט היה שובר קופות. שרה ג'סיקה פרקר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. דיאן קיטון, קרייג טי. נלסון ורייצ'ל מקאדמס היו מועמדים לפרס סטלייט.

## תקציר העלילה
קלי סטון (קרייג טי. נלסון) ואשתו סיביל (דיאן קיטון) גרים בעיירה קטנה בניו אנגלנד. סיביל סובלת מסרטן שד במצב מתקדם והם רוצים להזמין את חמשת ילדיהם לחגוג את חג המולד ובאותה הזדמנות לגלות להם על מחלת אימם.

הבכור הוא אוורט (דרמוט מלרוני) שעובר כמנהל בכיר במנהטן והוא מתכונן להביא את ארוסתו הטרייה מרדית' (שרה ג'סיקה פרקר) שחוששת איך תתקבל על ידי המשפחה ולכן מבקשת שיזמינו גם את אחותה ג'ולי (קלייר דיינס).

הבן השני הוא בן (לוק וילסון), עורך סרטים בברקלי (קליפורניה) ומצדד בחיים חפשיים.

הבת הגדולה היא סוזנה (אליזבת ריזר) נשואה ואם לילדה ובהריון מתקדם.

הבן הנוסף הוא טד (טיירון ג'ורדנו) שהוא חרש והומוסקסואל שמביא את בן זוגו פטריק (בריאן וייט) והם מתכננים לאמץ ילד.

הבת הצעירה היא איימי (רייצ'ל מקאדמס), מורה רווקה. היא מכירה את מרדית' מקודם ולא סובלת אותה.

בסעודה מתפתח ויכוח על נטייה מינית ומרדית' מעוררת כעס בגלל יחסה העוין להומוסקסואליות. קלי נוזף בה והיא נעלבת ובורחת ובן רודף אחריה ולוקח אותה לפאב. היא מוצאת חן בעיניו והם מבלים את רוב הלילה בחוץ וחוזרים לישון בחדרה של מרדית' בבית המשפחה דבר שגורם לקטטה בין אוורט לבן.

בין אוורט לג'ולי מתפתח רומן אהבה. סיביל מודיעה לכולם על מחלתה והם עצובים.

סצנת הסיום היא בחג המולד כעבור שנה. כולם מתאספים ליד עץ חג המולד ותמונתה של סיביל, בן עם מרדית' אוורט עם ג'ולי, איימי עם ידידה בראד (פול שניידר), סוזנה עם משפחתה וטד ופטריק עם תינוקם המאומץ.

## צוות השחקנים

## קישורים חיצוניים

*קדימון לסרט, באתר יוטיוב
*הוויכוח על נטייה מינית, באתר יוטיוב
*סצנת הסיום, באתר יוטיוב
*סצנת הקטטה, באתר יוטיוב
*עד שהמשפחה תפריד בינינו, באתר אידיבי

קטגוריה:סרטי 2005
קטגוריה:סרטים אמריקאיים
קטגוריה:סרטים באנגלית
קטגוריה:סרטי חג המולד
קטגוריה:סרטי פוקס המאה ה-20
קטגוריה:סרטי להט"ב אמריקאיים
קטגוריה:סרטי דרמה קומית
קטגוריה:סרטים על משפחות
קטגוריה:סרטים שצולמו בניו ג'רזי
קטגוריה:סרטים שצולמו בקונטיקט
Loom (אלבום של Imagine Dragons)

***Loom*** הוא אלבום האולפן השביעי של הרכב מוזיקלי האמריקאי Imagine Dragons. האלבום יצא לאור ב-28 ביוני 2024, על ידי חברות התקליטים אינטרסקופ רקורדס ו-Kidinakorner. האלבום הופק על ידי הלהקה ומשתפי הפעולה הוותיקים מאטמן & רובין, הוא עוקב אחר אלבום האולפן שלהם שני חלקים *[[Mercury – Acts 1 & 2]]* (2022).

## רקע והכרזה
בראיון לסוכנות ידיעות Associated Press, דן ריינולדס תיאר את התהליך היצירתי מאחורי האלבום והעטיפה שלו:

## סינגלים וקידום
ב-10 במרץ 2024, הלהקה חשפה שתוציא מוזיקה חדשה ברשתות החברתיות שלה. בימים הבאים הוצג שעון חול באתר הרשמי. עד סוף מרץ, האתר החל להציג ארבע דלתות. ארבע הדלתות כללו שלוש קבוצות שונות שהתחרו כדי לקבל נקודות במספר מיני משחקים; שלוש הקבוצות היו Croyants (מאמינים), גרירים (לוחמים) ו-Rêveurs (חולמים), מחולקים לפי העדפת המוזיקה הקודמת של המשתמשים. כל אחת מהקבוצות הללו התייחסה לשיר מאלבום קודם.

בכל שבוע נחשפה דלת חדשה המציגה משחק חדש וכמה רמזים לגבי תאריך היציאה או חלק מהמילים של השירים החדשים. ב-1 באפריל, עם פתיחת הדלת השנייה, הם הכריזו ששיר חדש בשם "Eyes Closed" שיצא לאור ב-3 באפריל. ב-22 באפריל, לאחר פתיחת כל ארבע הדלתות, נחשפה דלת חמישית - המתייחסת לווידאו הקליפ של "Eyes Closed" - אשר חשף שהאלבום יקרא *'Loom*. בנוסף, הכריזו ההרכב על צאת סיבוב הופעות עולמי חדש שיתחיל במהלך הקיץ.

לצוות המנצח של ארבע הדלתות, הקרואינטים, שותף סרטון עם קטעים לשלושה שירים מהאלבום החדש, שכותרתו: "Fire in These Hills", "Nice to Meet You" ו-"Wake Up".

ב-25 באפריל, פרסמו ההרכב בפוסט ברשתות החברתיות על צאת שיתוף פעולה חדש שיצא במהלך חודש מאי. ב-30 באפריל, הכריז ההרכב על צאת גרסה חדשה של הסינגל "Eyes Closed" בהשתתפות ג'יי באלווין.

רשימת השירים הרשמית, יחד עם אורכי השירים, נחשפו ב-8 במאי.

הסינגל השני של האלבום הנקרא "Nice to Meet You" יצא לאור ב-24 במאי.

## רשימת רצועות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומים של Imagine Dragons
קטגוריה:אלבומי חברת אינטרסקופ רקורדס
אוניברסיטת ג'ורג' מייסון

**אוניברסיטת ג'ורג' מייסון** היא אוניברסיטת מחקר ציבורית במחוז פיירפקס בווירג'יניה ליד וושינגטון הבירה. האוניברסיטה נוסדה ב-1949 כשלוחה אזורית של אוניברסיטת וירג'יניה, נקראה על שם האב המייסד של ארצות הברית ג'ורג' מייסון ב-1959, והפכה לאוניברסיטה עצמאית ב-1972. היא האוניברסיטה הציבורית הגדולה ביותר בווירג'יניה.

האוניברסיטה מפעילה ארבעה קמפוסים בווירג'יניה, במחוזות פיירפקס, ארלינגטון, פרונט רויאל ופרינס וויליאם . היא גם מפעילה קמפוס בינלאומי באינצ'ון בדרום קוריאה. קמפוס הדגל של האוניברסיטה נמצא בפיירפקס.

שני פרופסורים מהאוניברסיטה, ג'יימס מ. ביוקנן וורנון סמית', זכו בפרס נובל לכלכלה.

ממוזער| סטיקר של מכללת ג'ורג' מייסון
[ממוזער| [מושל וירג'יניה לינווד הולטון חתם על צו המפריד בין אוניברסיטת ג'ורג' מייסון לאוניברסיטת וירג'יניה ב-7 באפריל 1972]]

[ממוזער| פסל של [ג'ורג' מייסון בקמפוס]]
נכון לשנת 2017, באוניברסיטה רשומים 34,904 סטודנטים, מה שהופך אותה לאוניברסיטה הגדולה ביותר בווירג'יניה.

## מחקר
אוניברסיטת ג'ורג' מייסון מחלקת 149 מיליון דולר בפרויקטי מחקר ממומנים מדי שנה, נכון ל-2019.

המחקר מתמקד בבריאות, קיימות וביטחון. בתחום הבריאות, החוקרים מתמקדים במניעת מחלות, אבחון מתקדם וניתוח ביו-רפואי. מחקר על קיימות בוחן שינויי אקלים, חיזוי אסונות טבע והערכת סיכונים. מומחי הביטחון של מייסון חוקרים אבטחה מקומית ובינלאומית וכן אבטחת סייבר.

### מימון קרן קוך
אוניברסיטת ג'ורג' מייסון עוררה ביקורת על כך שקיבלה תרומות מקרן צ'ארלס קוך  למחלקה לכלכלה, קרן שנתפסת כליברטריאנית. מסמכים של האוניברסיטה חשפו כי האחים קוך קיבלו את היכולת לבחור אנשי צוות כתנאי לתרומתם. אוניברסיטת ג'ורג' מייסון שינתה את אופן קבלת התרומות שלה בעקבות הביקורת.

## קישורים חיצוניים

* 

## הערות שוליים

ג'ורג' מייסון
עאהד רחאל

**עאהד רחאל** (בערבית: **عاهد رحال**) (נולד ב-28 במאי 1971) הוא ראש מועצה אזורית אל-בטוף משנת 2018 וראש פורום ראשי רשויות בדואיות בצפון.

רחאל שירת 20 שנה בצה"ל ובמשטרת ישראל.

שירת בתפקיד סייר בתחנת מעלה אדומים. בפברואר 2002 ביצע בדיקה של רכב חשוד שהתברר כרכב גנוב וממולכד, בפעולה זו נהרג שותפו אחמד מזאריב ושניהם עוטרו בשנת 2003 בעיטור המופת על שבמעשיהם פעלו באומץ לב הראוי לשמש מופת.

רחאל תושב הכפר רומת אל-הייב ובשנת 2018 נבחר אחרי שני סבבי בחירות לראש המועצה האזורית אל-בטוף. בשנת 2024 נבחר לכהונה שנייה.

רחאל עומד בראש פורום ראשי הרשויות הבדואיות בצפון ותחת הנהגתו הורחב הפורום בשנת 2020 משמונה רשויות המקומיות ל-21 יישובים המורכבים משמונה הרשויות המקוריות ובנוסף להן 13 יישובים השייכים למועצות אזוריות בצפון.

חבר הנהלת מועצת הגליל.

## קישורים חיצוניים
* 

## הערות שוליים

קטגוריה:בדואים ישראלים
קטגוריה:רומת אל-הייב
קטגוריה:שוטרים שעוטרו בעיטור המופת
קטגוריה:ראשי מועצות אזוריות בישראל
קטגוריה:ערבים בראשות רשויות מקומיות בישראל
קטגוריה:מועצה אזורית אל-בטוף: אישים
קטגוריה:ישראלים שנולדו ב-1971
We Don't Trust You (שיר)

"**We Don't Trust You**" הוא שיר של הראפר האמריקאי פיוצ'ר והמפיק המוזיקלי האמריקאי מטרו בומין. הוא יצא לאור ב-22 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כרצועה הפותחת מתוך אלבום האולפן המשותף של פיוצ'ר ומטרו בומין הנושא את אותו השם.

## קבלה ביקורתית
מייקל ספונרה מבילבורד דירג את "We Don't Trust You" כשיר הטוב ביותר באלבום הנושא את אותו השם, וציין שפיוצ'ר מדבר בשיר על דרייק, איתו פיוצ'ר ומטרו בומין שיתפו פעולה בעבר, ולו סכסוך עם מטרו בומין.

רובין מאריי כתב עבור קלאש והצהיר שהשיר "פותח את האלבום בנימה של פרנויה, קסמי הטראפ המצייצים בוקעים בצורה מאיימת ברקע".

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי פיוצ'ר
קטגוריה:שירי מטרו בומין
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
Young Metro

"**Young Metro**" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והזמר-יוצר הקנדי דה ויקנד. הוא יצא לאור ב-25 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כסינגל השני מתוך אלבום האולפן המשותף של פיוצ'ר ומטרו בומין, *[[We Don't Trust You]]*. הווידאו קליפ הרשמי שלו יצא לאור באותו היום. השלושה כתבו את השיר יחד והוא הופק על ידי מטרו עצמו, מייק דין ודייוויד x אלי.

## קבלה ביקורתית
מייקל ספונרה מבילבורד דירג את "Young Metro" כשיר השביעי הטוב ביותר באלבום *[[We Don't Trust You]]*. ספונרה כתב שההפקה האפלה של מטרו בומין עוזרת לפיוצ'ר "להתמכר לצד האפל שלו ולהישען על הרושם שלו אוול קניוול". הוא מציין שדה ויקנד "[משתמש] בשירה המלאכית שלו ככלי שמוסיף לרקע הקולנועי, במקום לספק שיתוף פעולה מסורתי יותר כמו להיט הפופ הידידותי שלהם 'Low Life'".

סקוט גלשר מ-HipHopDX ציין שהשיר מכיל "סינתיסייזרים ממיסים פנים והיי-האטס מהירים הנותנים לפיוצ'ר ואייבל מקום לתת כמה שורות".[4].

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי פיוצ'ר
קטגוריה:שירי מטרו בומין
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירים שהופקו על ידי מייק דין
קטגוריה:סינגלים בהוצאת אפיק רקורדס
קטגוריה:סינגלים בהוצאת ריפבליק רקורדס
קטגוריה:שירי טראפ
מוחמד שבאנה

**מוחמד שבאנה** (בערבית: **محمد شبانة**) או בכינויו **אבו אַ֫נַס** (בערבית: **أبو أنس شبانة**) (1973 – 13 במאי 2025) היה טרוריסט פלסטיני ששימש כמפקד חטיבת רפיח בזרוע הצבאית של החמאס, גדודי עז א-דין אל קסאם. תחתיו פעלו כארבעה גדודים.

בכרוזים שהטיל צה"ל בנובמבר 2023 בעזה, הוצע על ראשו פרס כספי של 500,000 דולר.

## בחמאס
שבאנה נולד ב-1973 ברפיח שברצועת עזה.

עוד לפני מינויו למפקד חטיבת רפיח, במהלך מבצע עופרת יצוקה, ב-31 בדצמבר 2008, על פי פרסומים פלסטיניים, צה"ל תקף את ביתו שבשכונת שאבורה ברפיח, אך שבאנה לא נפגע.

לאחר מותו של ראאד אל-עטאר במבצע צוק איתן ב-2014, מונה שבאנה להחליפו כמפקד חטיבת רפיח. במהלך מבצע שומר החומות, ב-13 במאי 2021, הפציץ צה"ל את ביתו שברפיח, אך שבאנה לא נפגע.

ביוני 2023, בעקבות שחרור של האסיר יוסף מסעוד, אחיו של מפקד החוליה שחטפה את הדר גולדין בקרב רפיח 2014, שבאנה הצטלם כאשר הוא משתתף בחגיגות השחרור שלו שאורגנו ברפיח, לצד מפקדים נוספים בחטיבה.

### במלחמת חרבות ברזל
במהלך היומיים הראשונים שלאחר טבח שבעה באוקטובר נהרגו שניים מבניו של שבאנה, עבד א-נאסר ומחמוד, שהיו פעילים בכוח הנוח'בה של גדודי עז א-דין אל-קסאם.

על פי דיווחים פלסטינים, ב-20 בדצמבר 2023 ניסה צה"ל להורגו על ידי תקיפת בית משפחת שבאנה שבמזרח רפיח, אך מוחמד שבאנה ניצל ולא נפגע.

אַ֫נַס, בנו הבכור, נהרג אף הוא ב-18 במאי 2024, בקרבות מול צה"ל בשכונת א-תנור שברפיח.

ב-24 במאי 2024 בוצע ניסיון נוסף להורגו, כאשר הותקפה מנהרה שבתוכה מתחם תת-קרקעי שבה הוערך כי הוא שהה, אך שבאנה ניצל מהתקיפה.

#### מותו
ב-13 במאי 2025 נהרג על ידי צה"ל, בעת ששהה יחד עם מוחמד סינוואר במבנה פיקוד ושליטה שהוקם במתחם בית החולים האירופי בח'אן יונס. המתקפה כללה שימוש בעשרות פצצות חודרות בונקרים, ולאחר המתקפה מנע צה"ל הגעה של כוחות חילוץ למקום. ב-31 במאי אישר צה"ל שמוחמד סינוואר ומוחמד שבאנה אכן נהרגו בתקיפה, לצד מפקדים נוספים בחמאס. ביוני 2025, בפשיטה של כוח של יהל"ם וסיירת גולני על בית החולים האירופי בח'אן יונס, אותרו ונלקחו לשטח ישראל גופותיהם של שבאנה וסינוואר בתוך רשת מנהרות טרור שנחשפה מתחת לבית החולים. אך רק לאחר יותר מחצי שנה, ב-29 בדצמבר 2025, הודה החמאס רשמית במותו.

## חיים אישיים
לשבאנה ישנה משפחה רחבה בסיני שבמצרים.

במהלך היומיים הראשונים שלאחר טבח שבעה באוקטובר נהרגו שניים מבניו של שבאנה, עבד א-נאסר ומחמוד, שהיו פעילים בכוח הנוח'בה של גדודי עז א-דין אל-קסאם.

אַ֫נַס, בנו הבכור, נהרג ב-18 במאי 2024, בקרבות מול צה"ל בשכונת א-תנור שברפיח.

אשתו של שבאנה וחמישה מילדיו הנוספים, נהרגו בתקיפה ישראלית ב-18 במרץ 2025 עם פתיחת מבצע עוז וחרב כחלק ממלחמת חרבות ברזל.

## קישורים חיצוניים
* 

## הערות שוליים

קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:פלסטינים ממוצא מצרי
קטגוריה:מפקדי חטיבות בזרוע הצבאית של חמאס
קטגוריה:טרוריסטים פלסטינים
קטגוריה:פלסטינים שנולדו במאה ה-20
קטגוריה:פלסטינים שנפטרו ב-2025
The Game Awards

"**The Game Awards**" הוא טקס פרסים שנתי הנחשב לאחד מטקסי הפרסים היוקרתיים ביותר בעולם בתחום משחקי הווידאו.

לאורך השנים הטקס התקיים במיקומים שונים ברחבי ארצות הברית, כולל תיאטרון מיקרוסופט בלוס אנג'לס שבקליפורניה, תיאטרון דולבי בהוליווד שבקליפורניה ותיאטרון פיקוק בלוס אנג'לס שבקליפורניה. הטקס מוצג בשידור חי במספר פלטפורמות סטרימינג, כולל YouTube, Twitch וערוצי מדיה חברתית שונים.

## טקסים
### שנות ה-2010

### שנות ה-2020

## קישורים חיצוניים

* 

## הערות שוליים

קטגוריה:פרסים אמריקאיים
קטגוריה:פרסים למשחקי וידאו
BeppoSAX

**BeppoSAX** היה טלסקופ ששוגר כמיזם משותף של איטליה והולנד בשנת 1995. הוא כלל מכשירים לביצוע תצפיות בתחום קרני רנטגן. החללית נקראה על שם מדען איטלקי בפו אוקיאליני שפעל בתחום. החללית פעלה כ-7 שנים.

## משימה
החללית הייתה יוזמה משותפת של סוכנות החלל האיטלקית וסוכנות לחקר החלל ההולנדית. חללית נבנתה על ידי חברות מאיטליה. רוב המכשירים שהותקנו על החללית נבנו באיטליה והיתר בהולנד ועל ידי מדעני סוכנות החלל האירופית. תחום רגישות כולל היה kEv  300-  kEv  0.1.

המידע שהתקבל בהיקף עד 450 מגהביט נשמר בחללית. כאשר היא הייתה עוברת מעל תחנת קרקע במרכז החלל לואיג'י ברוליו הנתונים היו מועברים בקצב 60–100 קילוביט בשנייה.

בחללית הותקנו ספקטרומטרים בתחומים שונים, רגשים ומצלמה (נבנתה בהולנד).

השיגור בוצע מנמל החלל קייפ קנוורל בעזרת משגר מדגם אטלס 1 ב-30 באפריל 1996. החללית פעלה עד לשנת 2002.

ההישג הידוע ביותר של החללית הוא חקר בתחום התפרצויות גמא.

## קישורים חיצוניים

* תיאור המשימה
* תיאור באתר נאס"א

קטגוריה:טלסקופי חלל בחלקים הבלתי נראים של הספקטרום
קטגוריה:איטליה: מדע וטכנולוגיה
קטגוריה:הולנד: מדע וטכנולוגיה
פרס ג'ויסטיק הזהב

**פרס ג'ויסטיק הזהב** (באנגלית: **Golden Joystick Awards**) הוא אחד מטקסי פרסי משחקי הווידאו הוותיקים ביותר בעולם. הטקס, אשר קיים משנת 1983 ואילך, הוא טקס פרסי משחקי הווידאו שקיים במשך הזמן הרב ביותר.

פרסי הג'ויסטיק הזהב כוללים מגוון רחב של קטגוריות, כולל משחק השנה, משחק מרובה משתתפים הטוב ביותר של השנה, עלילת המשחק הטובה ביותר של השנה, המשחק עם העיצוב החזותי הטוב ביותר של השנה, משחק האינדי הטוב ביותר של השנה וכמו גם פרסים הניתנים לז'אנרים ספציפיים. שלא בדומה לטקסי פרסי משחקי וידאו אחרים, הזוכים בטקס פרסי ג'ויסטיק הזהב נקבעים אך ורק בהצבעה ציבורית אשר אמורה לשקף את הדעות של גיימרים ברחבי העולם.

## הזוכים בפרס בקטגוריית משחק השנה

## קישורים חיצוניים

* 

## הערות שוליים

ג'ויסטיק הזהב
בית קירור

[ממוזער|בית הקירור ב[עין השופט]]
[ממוזער|בית הקירור ב[כפר חסידים לאחר שיפוצו]]
[ממוזער|הכנת [קרח בבית הקירור בקיבוץ אפיקים, 1940]]
**בית קירור** הוא מחסן שבו מאוחסנים מוצרים בתנאי סביבה מבוקרים. המוצרים המאוחסנים יכולים להיות, בין היתר מוצרי מזון, מוצרים חקלאיים, תרופות, כימיקלים ועוד.

בתי קירור ממוקמים לעיתים בצמוד או בתוך מפעלים המייצרים או צורכים את המוצרים הדורשים קירור, וכן בקרבת נמלים – לאחסון תוצרת שיובאה או המיועדת ליצוא.

## בישראל
החקיקה בישראל מתייחסת לבתי קירור בהיבטים שונים, ביניהם: תקנות רישוי עסקים – תנאים תברואתיים לייצור מזון, פיקוח ורישוי בתי קירור, חובת הקמת בית קירור בבית מטבחיים, שימוש בבתי קירור בשינוע של מוצרים וטרינריים, פיקוח על ייצוא מוצרים חקלאיים, ועוד.
### היסטוריה
בשנות ה-40 של המאה ה-20 נבנו בישראל בתי קירור בסגנון הבין-לאומי, בתכנונו של האדריכל אריה שרון, בכפר חסידים (1942), רמת יוחנן, משמרות, בית חרות, עין השופט (1943). בנמל אשדוד קיימים בתי קירור בעורף הנמל.

#### בית הקירור בכפר חסידים
בית הקירור תוכנן על ידי האדריכל אריה שרון והוקם בשנת 1942. מטרתו הייתה לאחסן בקירור תוצרת חקלאית: תפוחי אדמה ותפוחי עץ ממשקיהם של איכרי היישוב והסביבה. הצורך בהקמת בית הקירור נבע מהעובדה שהיבול שנאסף בבת אחת גרם לירידת מחירי השוק. המגדלים התארגנו, גייסו כספים ממקורות עצמיים ובנו את בית הקירור. כך יכלו לשמור על התוצרת החקלאית ולווסת את השיווק בהתאם למחיר הרצוי.

בזמן מלחמת העצמאות שימש בית הקירור גם להסתרת נשק. בשנת 2017 הסתיימו עבודות השימור של המבנה, בתמיכתה של המועצה לשימור אתרים, ומאז הוא משמש כארכיון היישוב.

#### בית הקירור באפיקים
בית הקירור באפיקים הוקם ב-1939 ופעל עד שנות ה-80 של המאה ה-20. נועד לפירות וירקות ובשר. תחתיו הוקם סליק. לצידו היה מכון לייצור קרח שפעל עד שנות ה-60 של המאה ה-20.

## קישורים חיצוניים

## הערות שוליים

קטגוריה:שימור מזון
קטגוריה:אחסון
קטגוריה:קירור ומיזוג אוויר
קירור
My Passion

"**My Passion**" (בעברית: "**הַתְּשׁוּקָה שֶׁלִּי**") הוא שיר שהוקלט על ידי להקת הדאנס-פופ הרומנית אקסנט, בהשתתפות לורה. הוא יצא לאור ב-8 בנובמבר 2010, בהוצאת חברת התקליטים רוטון מיוזיק, כסינגל שלא מתוך אלבום. את השיר כתבו אדריאן סינה ולוויניה סימה. מבחינת מוזיקלית ולירית, זהו שיר דאנס-פופ שעוסק בתשוקה ויגון.

בשנת 2019 יצא אלבום האוסף *Akcent 20* במסגרתו הוחלט לכלול את "My Passion" גם כן.

השיר הגיע למקום השני בטורקיה טופ 20 (בין-לאומי).

## רקע וכתיבה
השיר נכתב על ידי אדריאן סינה ולוויניה סימה והופק על ידי חברי אקסנט. לאורכו של השיר, מקוננת המבצעת:  והמבצע משיב: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.3 מיליון השמעות.

## וידאו קליפ
הווידאו קליפ הרשמי של השיר פורסם ב-8 בנובמבר 2010 בערוץ היוטיוב של אקסנט. לאורכו של הקליפ משולבות סצנות בהן ניתן לראות את חברי אקסנט מבצעים את השיר ביחד עם לורה. העלילה הראשית מתמקדת בגבר (סילביו טולו) ואישה המבטאים מערכת יחסים ואת המשבר המגיע בסוף.

נכון לאפריל 2024 עומד מונה הצפיות של הקליפ על למעלה מ-65 מיליון צפיות. קליפ נוסף צבר למעלה מ-45 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי אהבה
קטגוריה:שירים על כאב לב
קטגוריה:שירים על פרידה
דיבין (מרג' עיון)

**דיבּ֫ין** (בערבית: **دبين**, בתעתיק מדויק: **דבּין**) הוא כפר לבנוני בנפת מרג' עיון במחוז א-נבטיה. הכפר שוכן מצפון ובצמוד למרג' עיון, בגובה 650 מטר מעל פני הים.

בשנת 2014 היו בכפר 2,135 בוגרים, בעלי זכות בחירה לפרלמנט הלבנוני.

## היסטוריה
בשנת 1838 ביקר במקום המיסיונר האמריקאי עלי סמית וציין במחקרו שתושבי דיבין היו מתואלים ונוצרים יוונים.

## אתרים סמוכים
* **תל דיבין** (Tell Dibbine): שוכן 3 קילומטר דרומית ליישוב. יש המזהים את התל עם שרידי העיר המקראית עיון, הנזכרת פעמיים בספר מלכים: . וכן: .
* **בסיסי [[יוניפי"ל]]**: כשני קילומטרים (בקו אווירי) צפונית מזרחית ליישוב נמצאים שני בסיסים של יוניפי"ל. הגדול שבהם נבנה על ידי כוח ספרדי שנפרס בגזרה ונקרא על שם מיגל דה סֶרוואנטס.

## הערות שוליים

קטגוריה:מחוז א-נבטיה: יישובים
ג'ון מילר (מושל דקוטה הצפונית)

**ג'ון מילר** (באנגלית: **John Miller**; ) היה חוואי, איש עסקים ופוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית הראשון בשנים 1889–1891, לאחר קבלתה כמדינה בארצות הברית.
## ראשית חייו
ג'ון מילר נולד בכפר דריידן שבאזור אגמי האצבעות, שבאפסטייט ניו יורק, שם הוא היה לחוואי. בסוף המאה ה-19 מכרה הממשלה שטחי אדמה נרחבים במחירים נמוכים בטריטוריית דקוטה לאחר שחיסלה את דרישותיהם של האינדיאנים, ומילר הצטרף לאלפי אנשים שעברו לשם. רבים מאנשים אלו הגיעו מהמדינות הצפוניות של ארצות הברית, והם הקימו מבנה פוליטי וחברתי דומה לזה של מדינת ניו יורק, המדינה הצפון מערבית ביותר של ניו אינגלנד.

מילר הגיע לטריטוריית דקוטה ב-1878 יחד עם ג'רמי ו. דווייט, ורכש שטח אדמה פורה של 17,000 אקרים (69 קמ"ר) בעמק  במחוז ריצ'לנד. כבעלי חוות ענק , הקימו השניים את חברת החווה והקרקעות דווייט, ומכרו חלק מהקרקעות למתווכים. הם צברו עושר כתוצאה מגידול חיטה כיבול מניב רווחים.

ב-1882 נשא מילר לאישה את אדי ס. טאקר, ולשניים נולדו שתי בנות.
## קריירה פוליטית
ב-1888 נבחר מילר למועצת טריטוריית דקוטה, בית המחוקקים שלה. ב-1889 הוא השתתף בוועידת החוקה של דקוטה הצפונית, שכתוצאה ממנה היא התקבלה כמדינה בארצות הברית. באותה שנה הוא היה למועמד המפלגה הרפובליקנית למשרת מושל דקוטה הצפונית. למילר לא היו שאיפות לתפקיד זה, אך הרפובליקנים במדינה שכנעו אותו שהוא היה המועמד היחידי שיוכל לשמור על אחדות המפלגה. מילר פיתח מוניטין של אדם הגון כאשר התנגד לשדלנים ולאחרים שניסו לקדם מהלכים מועדפים עליהם במועצת הטריטוריה באמצעות שוחד והתנהגויות מושחתות אחרות. כשהוא השתכנע שאם הוא לא יתמודד על התפקיד, הרפובליקנים יפסידו, הוא הסכים להציג את מועמדותו, ובבחירות הכלליות הוא ניצח.

ב-1890 מנתה אוכלוסיית דקוטה הצפונית הלבנה 190,983 איש, לאחר שב-1870 מנה החלק היחסי שלה בטריטוריית דקוטה 2,405 איש. במהלך שתי שנות תקופת כהונתו של מילר כמושל, הוקמה המדינה. עם תום תקופת כהונתו הוא סירב להתמודד בבחירות לתקופת כהונה שנייה או לכל משרה נבחרת אחרת.
## שנותיו האחרונות
מילר שב לעסקי החוואות שלו, וגידל חיטה ודגנים בהיקף תעשייתי. ב-1896 הוא הקים את חברת הקרקעות ג'ון מילר. ב-1906 היה מילר לנשיא חברת צ'פי-מילר שהוקמה אז. יחד עם שותפו, הרברט פ. צ'פי, הוא עסק בטחינת קמח, וסיפק מזון ושירותים חקלאיים נוספים. לחברה היו משרדים בדקוטה הצפונית ובדולות' שבמינסוטה.

ג'ון מילר נפטר בדולות' ב-26 באוקטובר 1908. הוא נטמן בבית הקברות גרין הילס שבעיירת הולדתו דריידן שבמדינת ניו יורק. ב-1910 הוקמה מצבת גרניט על קברו, שם נקברו בהמשך בתו ושתי בנותיו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1171.


## קישורים חיצוניים
* ג'ון מילר באתר אגודת המושלים הלאומית 
* ג'ון מילר באתר The Political Graveyard 
* 

## הערות שוליים

קטגוריה:אמריקאים ילידי מדינת ניו יורק
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1843
קטגוריה:אמריקאים שנפטרו ב-1908
ויקה ג'יגולינה

**ויקה ג'יגולינה** (באנגלית: **Vika Jigulina**; נולדה ב-18 בפברואר 1986, בשם **ויקטוריה קורנבה**) היא מפיקה מוזיקלית, זמרת ודי ג'יית מולדובית-רומנייה.

## קריירה
ויקטוריה קורנבה נולדה בקאחול, הרפובליקה הסובייטית הסוציאליסטית המולדובית (מולדובה). היא בולגרייה מצד אמה ורוסייה מצד אביה. בשנת 2000 עברה ג'יגולינה לטימישוארה, רומניה והמשיכה את לימודיה בה. היא עבדה במועדונים מקומיים שונים ולבסוף עבדה בעיר הבירה בוקרשט. היא השתתפה בתוכניות שבועיות בתחנות רדיו רומניות שזכו לחשיפה ולתהילה ארצית. בשנת 2010 הפכה ג'יגולינה רשמית לאזרחית במדינה. בהמשך לכך, עבדה כדי ג'יית ברדיו 21 רומניה ובווייב FM.

ג'יגולינה עבדה עם ATB ואמנים נוספים. היא ידועה בכך שהקליטה את הלהיט הבין-לאומי "Stereo Love" של המפיק והמוזיקאי הרומני אדוארד מאיה. הוא יצא בשנת 2009 והפך לאחד מהשירים המצליחים ביותר באותה השנה. סינגל הסולו הראשון שלה, "Memories", יצא לאור ב-29 בספטמבר 2012. היא גם הופיעה על השער של המהדורה הרומנית של פלייבוי במרץ 2012. ג'יגולינה נבחרה לדובב את קולה של אלתיאה בסרט האנימציה "קדימה" (2020). שיתופי פעולה נוספים עם מאיה יצאו בהמשך.

## קישורים חיצוניים
* 

## הערות שוליים

קטגוריה:מוזיקאים רומנים
קטגוריה:זמרות רומניות
קטגוריה:מהגרים לרומניה
קטגוריה:רומנים ממוצא בולגרי
קטגוריה:רומנים ממוצא רוסי
קטגוריה:תקליטנים רומנים
קטגוריה:מולדובנים שנולדו ב-1986
קטגוריה:רומניות שנולדו ב-1986
אמנון זך

**אמנון זך** (1947 – 27 בדצמבר 2025) היה עורך דין ופוליטיקאי ישראלי שכיהן כראש המועצה המקומית אזור בין השנים 1989–2008.

## ביוגרפיה
זך נולד בשנת 1947 בתל אביב ועבר בשנת 1955 עם משפחתו לאזור ע"פ קריאתו של ראש הממשלה דוד בן-גוריון "לצאת מהעיר אל הכפר". לפני כניסתו לפוליטיקה, כיהן כ-15 שנים בתור מנהל מחלקת החינוך העירונית באזור. זך הוא עורך דין בתחום המקרקעין ויועץ לרשויות בנושא. הוציא ספר ביוגרפי על כהונתו כראש המועצה ועל אזור. היה נשוי לגילה ואב לשלושה ילדים.

## קריירה פוליטית
לקראת בחירות 1983, שובץ זך במקום השלישי ברשימת המערך (העבודה ומפ"ם) למועצת אזור. הרשימה הוכרזה כרשימה זוכה מאחר שהייתה היחידה שנרשמה להתמודדות ומילאה את כל 11 המושבים במועצה. בתום הבחירות מונה זך לסגנו של ראש המועצה יצחק אלישיב, שנבחר גם הוא כמועמד יחיד. לקראת הבחירות לכנסת השתים עשרה, ולאחר 15 שנות כהונה כראש המועצה, החליט יצחק אלישיב להתמודד על מקום ברשימת המערך לכנסת ולפנות את מקומו כראש המועצה. זך נבחר במקומו כמועמד המערך לראשות המועצה וזכה לרוב גדול של 69.9% מקולות הבוחרים.

בבחירות 1993, חבר זך לרשימת מרצ העירונית ולמפלגת העבודה בה הוא חבר והשתיים הריצו רשימה משותפת בראשותו למועצה כשהוא מועמדן לראשות המועצה. במועצה, זך ורשימתו הצליחו לשחזר את ההישג מהבחירות הקודמות – 6 מנדטים וזך עצמו הגדיל את תמיכתו בראשות המועצה כשהוא זוכה ב-71% מקולות הבוחרים. בבחירות 1998, תמיכתו של זך לראשות המועצה ירדה לכ-55%, אך זה היה רוב שהספיק לקדנציה שלישית כראש המועצה. רשימתו, העבודה-מרצ, זכתה פעם נוספת ב-6 מנדטים. במהלך קדנציה זו נבחרה ממשלת ברק, שהיה ממפלגתו של זך והוא אפילו שובץ במקום ה-93 והלא ריאלי ברשימת ישראל אחת לכנסת. ב-2001, עת הייתה מפלגת העבודה בממשלת שרון, טען כי שרי המפלגה מצביעים בעד חוקים שלא יטיבו עם הרשויות המקומיות והיה לסגן יו"ר מרכז השלטון המקומי תחת עדי אלדר.

בבחירות 2003, ניסה זך להגדיל את התמיכה בו וצירף לרשימתו את מפלגת עם אחד וזכה לתמיכת הרשימות החרדיות בהתמודדות על ראשות המועצה. זך זכה בבחירות אלו ל-48.5% מקולות הבוחרים ונבחר לקדנציה רביעית. רשימתו, "העבודה-עם אחד-מרצ", ירדה מכוחה למרות האיחוד ל-4 מנדטים. לקראת בחירות 2008, החליט זך שלא להתמודד לקדנציה נוספת ותמך במועמדותו של סגנו, אריה פכטר.

זך חבר מפלגת העבודה משנת 1983 ונחשב בזמנו לאחד ממקורביו של בנימין בן אליעזר. זך שובץ מטעם מפלגת העבודה במקומות לא ריאליים ברשימותיה לכנסת: ב-1999 שובץ במקום ה-93, ב-2003 שובץ במקום ה-75, ב-2006 שובץ במקום ה-50, ב-2009 שובץ במקום ה-47 וב-2015 שובץ במקום ה-103 ברשימת המחנה הציוני.

## הערות שוליים

קטגוריה:עורכי דין ישראלים
קטגוריה:ראשי מועצת אזור
קטגוריה:ישראלים שנולדו ב-1947
קטגוריה:ישראלים שנפטרו ב-2025
וניל עוגיות

**וניל עוגיות** (באנגלית: **Cookies and Cream**  או **Cookies 'n Cream**) הוא טעם של גלידה, מילקשייק וקינוחים קפואים נוספים, המבוסס על וניל ושברי עוגיות שוקולד. הגרסה הנפוצה והמוכרת היא שברי עוגיות אוראו. ניתן למצוא גרסאות נוספות בהן במקום וניל משתמשים בטעמי שוקולד, קפה או מנטה.

## היסטוריה
קיימות מספר סברות לגבי מקורו של הטעם וזהותו של הראשון שהמציא ושיווק את הגלידה.
* מלקולם סטוגו, מומחה לגלידה, טוען כי המציא את הטעם בין השנים 1978-1976.
* אוניברסיטת דקוטה הדרומית טוענת כי המפעל החלבי של האוניברסיטה, אשר מייצר גבינות, חמאה, גלידות ומוצרי חלב נוספים, המציא את הטעם בשנת 1979.
* בשנת 2005, חברת הגלידות "בלו בל" טענה כי היא החברה הראשונה אשר ייצרה לראשונה בשנת 1980 באופן המוני את טעם הגלידה. בשנת 2006, "הניו יורק טיימס" דיווח כי "בלו בל" אכן היו חלוצים בשיווק טעם הגלידה, אך לא המציאו אותו. בשנת 1981 חברת "בלו בל" רשמה זכויות יוצרים על הטעם וניל עוגיות.
* ג'ון האריסון, הטועם הראשי בחברת "Dreyer's", טוען כי המציא את הטעם עבור החברה, בשנת 1982.
* סטיב הארל, מחברת הגלידות "Herrell's Ice Cream", טוען גם הוא כי המציא את הטעם.
בשנת 1983, וניל עוגיות הפך לאחד מחמשת הטעמים הנמכרים ביותר של גלידה.

## קישורים חיצוניים

## הערות שוליים

קטגוריה:גלידות
קטגוריה:קינוחים
קטגוריה:קינוחים קפואים
קטגוריה:המטבח האמריקאי: קינוחים
האצ'ירו אריטה

**האצ'ירו אריטה** (ביפנית: **有田 八郎**; 21 בספטמבר 1884 – 4 במרץ 1965) היה פוליטיקאי ודיפלומט יפני שכיהן כשר החוץ של האימפריה היפנית בשלוש כהונות לא רצופות. הוא ידוע בתור מי שפיתח את מרחב השגשוג המשותף של מזרח אסיה רבתי, שהיווה התפיסה הרשמית שהוצגה ובגינה האימפריה היפנית שאפה להתרחב.

## ביוגרפיה
אריטה נולד באי סאדו. ב-1909, אחרי שסיים את לימודיו בבית הספר למשפטים באוניברסיטת טוקיו של ימינו, הצטרף למשרד החוץ היפני וביסס את מעמדו כמומחה לענייני אסיה. ב-1919 אריטה השתתף במשלחת היפנית לוועידה בה נחתם חוזה ורסאי ובתחילת הקריירה שלו הוצב גם לתקופות בהונולולו ובשניאנג. ב-1930 התמנה לשגריר יפן באוסטריה. ב-1932 שב ליפן כדי לשמש כסגן שר החוץ, וב-1933 הוצב שוב באירופה כשגריר בבלגיה.

אריטה מונה לראשונה לשר החוץ ב-1936 בממשלתו של קוקי הירוטה, והמשיך לכהן בתפקיד זה גם בממשלותיהם של פומימרו קונואה, הירנומה קיאצ'ירו ויונאי מיצומאסה. ב-1938 נבחר לבית האצילים של יפן וכן לדיאט.

אריטה התנגד להסכם התלת-צדדי שנחתם עם גרמניה ואיטליה, ובמקום זאת תמך בשיפור היחסים עם ארצות הברית. אולם, עם עליית כוחו של הצבא ביפן, נאלץ אריטה להתפשר עוד ועוד בעמדותיו. בין 1938 ל-1940 עבד יחד עם קונואה כדי ליצור את "מרחב השגשוג המשותף", חזון שנוצר בעיקר לצורכי תעמולה. בהוראתו של יוסוקה מצואוקה, אריטה שם דגש על הפן הכלכלי בעוד קונואה הדגיש את החשיבות של האחדות הפאן–אסיאתית.

ב-1953, אחרי המלחמה וכניעת יפן, נבחר אריטה לבית הנבחרים היפני. ב-1955 ושוב ב-1959 התמודד לתפקיד מושל טוקיו, אך הפסיד בהתמודדויות. אריטה נפטר ב-1965 ונקבר בבית הקברות טאמה שבטוקיו.

## חיים אישיים
אריטה שהיה דמות פוליטית ידועה, וב-1960 פורסם שקיים רומן עם מארחת במועדון לילה בשכונת גינזה. לאחר הפרסום תבע את הכתב וב-1963 זכה במשפט. זו הייתה הפעם הראשונה ביפן שבה בית המשפט הכיר בזכותו של איש ציבור לפרטיות.

## קישורים חיצוניים

* 

*
*


קטגוריה:פוליטיקאים יפנים
קטגוריה:בוגרי אוניברסיטת טוקיו
קטגוריה:ילידי 1884
קטגוריה:יפנים שנולדו ב-1884
קטגוריה:נפטרים ב-1965
קטגוריה:יפנים שנפטרו ב-1965